
381. Σύσταση Ν.Π.Δ.Δ. με την επωνυμία «Θεραπευτήριο Χρο¬ 
νιών Παθήσεων Καβάλας και έγκριση του Οργανισμού 
διοίκησης και λειτουργίας αυτού». .. 1 

Άρθρο 2 
Σκοπός 

Σκοπός του Θεραπευτηρίου είναι: 

α. Η περίθαλψη εκατό (100) ατόμων που πάσχουν από κινητική 
αναπηρία ή πνευματική καθυστέρηση και δεν μπορούν να αυτοεξυ- 
πηρετηθούν κάι των δύο φύλων από 18 ετών και πάνω. 

β. Η αποκατάσταση (Ιατρική, Κοινωνική, Επαγγελματική) τόσο 
των περιθαλπωμένων στο Θεραπευτήριο, όσο και άλλων ατόμων 
χρονίως πασχόντων που κατοικούν στο Νομό Καβάλας, με ανά¬ 
πτυξη εξωτερικού προγράμματος. 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 381 (1) 

Σύσταση Ν.Π.Δ.Δ. με την επωνυμία «Θεραπευτήριο Χρονιών Παθή¬ 
σεων Καβάλας και έγκριση του Οργανισμού διοίκησης και λει¬ 
τουργίας αυτού». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

0 

1. Τις διατάξεις των άρθρων 4, 5 παρ. 1 και 6 του Ν.Δ. 162/ 

1973 «περί μέτρων προστασίας Υπερηλίκων και Χρονίως πασχό¬ 
ντων ατόμων» Φ. 227 όπως συμπληρώθηκε με τις διατάξεις του άρ¬ 
θρου 56 του Νόμου 1539/85». Ένταξη επαναπατριζομένων πολιτι¬ 
κών προσφύγων στους ασφαλιστικούς οργανισμούς και άλλες διατά¬ 
ξεις Φ.64. 11 

2. Τις διατάξεις του άρθρου 24 παρ. 5 του Νόμου 1558/85 (Φ. 
137) «Κυβέρνηση και Κυβερνητικά όργανα». 

3. Τις διατάξεις του άρθρου 9 παρ. 10 του Ν. 1586/1986 Φ. 37 
«Βαθμολογική Διάρθρωση των θέσεων του Δημοσίου, Νομικών 
Προσώπων Δημοσίου Δικαίου και των Οργανισμών Τοπικής Αυτο¬ 
διοίκησης και άλλες διατάξεις». 

4. Την αριθί Υ. 1140/1051173/1390/0001/10.7.1990 
κοινή απόφασή του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Φ. 420, Β). 

5. Τις αριθ. 220/1990 και 445/1990 γνωμοδοτήσεις του Συμ¬ 
βουλίου της Επικράτειας με πρόταση των Υπουργών Προεδρίας της 
Κυβέρνησης, Υγείας, Πρόνοιας και Κοινωνικών Ασφαλίσεων και 
του Υφυπουργού Οικονομικών, αποφασίζουμε: 

Άρθρο 1 

Σύσταση - Επωνυμία - Εποπτεία 

Συνιστάται Ν.Π.Δ.Δ. με την επωνυμία «Θεραπευτήριο Χρονιών 
Παθήσεων Καβάλας» με έδρα την Ελευθερούπολη. 

Το Ίδρυμα αυτό εποπτεύεται από το Υπουργείο Υγείας, Πρόνοιας 
και Κοινωνικών Ασφαλίσεων. 


Άρθρο 3 

Παρεχόμενη Περίθριλψή : . 

Το Θεραπευτήριο Χρονιών Παθήσεων Καβάλας παρέχει στα 
άτομα που περιθάλπει, υγιεινή στέγη καί διατροφή, κατάλληλο ρου¬ 
χισμό, ιατροφαρμακευτική περίθαλψη, φυσικοθεραπεία και εργοθε¬ 
ραπεία, ενώ παράλληλα φροντίζει για την εισαγωγή όσων έχουν 
ανάγκη σε κατάλληλο νοσηλευτικό Ίδρυμα. 

Επίσης με την εφαρμογή του προγράμματος επαγγελματικής κα¬ 
τάρτισης επιδιώκεται η ψυχική τόνωση και η κοινωνική ένταξη των 
περιθαλπομένων. 

Άρθρο 4 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλικίας από 
18 ετών και πάνω χρονίως πμσχοντα, απ’ όλα τα διαμερίσματα της 
Χώρας και κατά προτίμηση από το Νομό Καβάλας αφού προσκομι- 
σθούν τα ακόλουθα δικαιολογητικά: 

ά. Αίτηση. 

β. Αποδεικτικό στοιχείων ταυτότητας. 

γ. Έκθεση κοινωνικής έρευνας, με πρόταση εισαγωγής στο 
Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, 
στο οποίο θα αναγράφεται ότι το άτομο που έχει ανάγκη ιδρυματικής 
περίθαλψης, δεν πάσχει από μολυσματική νόσο, συφιλίδα, φυματί¬ 
ωση, καρκίνο ή άλλο βαρύ νόσημα, που να χρειάζεται ειδική νοση¬ 
λεία και δεν έχει διεγέρσεις ώστε να γίνεται ανήσυχο και ακατάλληλο 
για συμβίωση. 

2. Οι περιθαλπόμενοι συμμετέχουν στη δαπάνη περίθαλψής τους 
ανάλογα με τις οικονομικές δυνατότητές τους. 

Το ύψος της συμμετοχής καθορίζεται με απόφαση του Διοικητι¬ 
κού Συμβουλίου. Με βάση την απόφαση αυτή η δαπάνη περίθαλψης 
εξατομικεύεται για κάθε περιθαλπόμενο. 

3. Οι εισαγόμενοι στο Ίδρυμα με απόφαση οικονομικής αδυνα¬ 
μίας απαλλάσσονται από την καταβολή τροφείων νοσηλειών, εκτός 
αν από την ίδια την απόφαση προβλέπεται συμμετοχή. Δύναται το 
.Ίδρυμα να ζητήσει την έκδοση της απόφασης Νομάρχη που προβλέ- 
πεται από τις διατάξεις του Ν.Δ. 57/73, Φ. 149 και κατά την διάρ¬ 
κεια περίθαλψης κάποιου ατόμου.· 

4. Στους περιθαλπόμενους παρέχονται οι ίδιες υπηρεσίες ανεξάρ¬ 
τητα από τη συμμετοχή ή μη στη δαπάνη των νοσηλίων τροφείων. 

Άρθρο 5 

Διοίκηση 

Το Ίδρυμα διοικείται από 7μελές Διοικητικό Συμβούλιο το οποίο 
διορίζεται με ισάριθμο; αναπληρωματικά μέλη, με απόφαση του Νο¬ 
μάρχη και αποτελείται από; 

α./Τον Πρόεδρο, ο οποίος λόγω της επαγγελματικής του απασχό¬ 
λησης ή της επιστημονικής του κατάρτισης θα πρέπει να είναι ευαι¬ 
σθητοποιημένος στο τομέα της Κοινωνικής Προστασίας. 

β. Ένα αιρετό εκπρόσωπο των περιθαλπομένων ή των κηδεμό¬ 
νων τους. 

γ. Έναν αιρετό εκπρόσωπο των εργαζομένων. 

δ. Έναν εκπρόσωπο της Τοπικής Αυτοδιοίκησης, που ορίζεται 
από την Κεντρική Ένωση Δήμων και Κοινοτήτων Ελλάδος 

(ΚΕΔΚΕ). 

ε. Έναν εκπρόσωπο του Υπουργείου Υγείας, Πρόνοιας και Κοι,- 
' νωνικών Ασφαλίσεων (Διοικητικό υπάλληλο ή Κοινωτικό Λει¬ 
τουργό). 

ί στ. και ζ. Δύο έγκριτα πρόσωπα με κοινωνική δράση. 

Το Διοικητικό Συμβούλιο εκλέγει στην πρώτη του συνεδρίαση με¬ 
ταξύ των μελών του έναν Αντιπρόεδρο με μυστική ψηφοφορία των 
; παρόντων μελών. 

Οι εκπρόσωποι των εργαζομένων και των περιθαλπομένων διορί- 
| ζονται με υπόδειξη των οικείων συλλόγων τους εφόσον υπάρχουν 
σύλλογοι. 

Άρθρο 6 

Λειτουργία του Διοικητικού Συμβουλίου (Δ.Σ.). 

1. Το Διοικητικό Συμβούλιο συνεδριάζει τακτικά δύο φορές το 
μήνα και έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τεσσάρων (4) τουλάχιστον μελών αυτού, 
πάντοτε όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊ¬ 
στάμενος των Υπηρεσιών τού Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημε¬ 
ρήσια διάταξη, η οποίο; κοινοποιείται έγκαιρα στα μέλη του Διοικητι¬ 
κού Συμβουλίου μαζί με την πρόσκληση για συνεδρίαση σύμφωνα με 
τις διατάξεις της παρ. 5 του άρθρου 19 του Ν. 1599/1986, όπως 
ισχύουν κάθε φορά. 

Θέματα που δεν αναγράφονται στην ημερήσια διάταξη δεν συζη- 
τούνται, εκτός και εάν πρόκειται-για επείγοντα θέματα και αποφασί¬ 
ζουν την συζήτηση όλα τα παρόντα μέλη του Διοικητικού Συμβου¬ 
λίου. 

4. Τα πρακτικά κάθε συνεδριάσεως, επικυρώνονται από το Διοι¬ 
κητικό Συμβούλιο στην επόμενη συνεδρίαση και καταχωρούνται από 
το γραμματέα σε ειδικό βιβλίο πρακτικών μονογραμμένο από τον 
Πρόεδρο. Τα πρακτικά υπογράφονται από τον Πρόεδρο ή τον προε- 
δρεύοντα και τον Γραμματέα. ° 

5. Ουδεμία απόφαση του Διοικητικού Συμβουλίου εκτελείται, εάν 
δεν έχουν επικυρωθεί τα πρακτικά της συνεδριάσεως στην οποία 
πάρθηκε η απόφαση. 

Προκειμένου για εξαιρετικές περιπτώσεις, για τις οποίες η εκτέ¬ 
λεση δεν επιδέχεται αναβολή, δύναται το Διοικητικό Συμβούλιο με 
ειδική απόφαση να θεωρεί ως επικυρωμένα τα σχετικά πρακτικά για 
τα θέματα αυτά, με σκοπό την άμεση εκτέλεση της απόφασης. 

6. Το Διοικητικό Συμβούλιο για να έχει απαρτία, πρέπει τα μέλη 
που βρίσκονται στη συνεδρίαση να είναι περισσότερα από τα μέλη 
που απουσιάζουν. 

| Οι αποφάσεις του Διοικητικού Συμβουλίου λαμβάνονται με ψηφο- 
; φορία και με πλειοψηφία των παρόντων μελών. Σε περίπτωση ισο- 
| ψηφίας υπερισχύει η ψήφος του Προέδρου ή αυτού που προεδρεύει. 

■ Άρθρο 7 

! Αρμοδιότητες του Διοικητικού Συμβουλίου 

Το Διοικητικό Συμβούλιο. 

1. Διοικεί, και διαχειρίζεται όλες τις υποθέσεις του Ιδρύματος, 
σύμφωνα με τις διατάξεις που ισχύουν κάθε φορά. 

2. Εγκρίνει τις απαιτούμενες για τη λειτουργία του Ιδρύματος δα¬ 
πάνες μέσα στα όρια των πιστώσεων του προϋπολογισμού, του 


οποίου δύναται να ζητήσει από την οικεία Νομαρχία την τροποποί¬ 
ηση και αναμόρφωση μέσα στο οικονομικό έτος, με τη διαδικασία 
του άρθρου 10 του παρόντος. 

3. Διορίζει όλο το προσωπικό, σύμφωνα με τη νόμιμη διαδικασία 
και ασκεί σύμφωνα με τις διατάξεις που ισχύουν κάθε φορά, τις αρ¬ 
μοδιότητες που αναφέρονται στην υπηρεσιακή κατάσταση και τον 
πειθαρχικό έλεγχο προσωπικού. 

4. Αποφασίζει για τα εισαγόμενα άτομα σύμφωνα με τις προϋπο¬ 
θέσεις του άρθρου 4 του παρόντος. · 

5. Είναι αρμόδιο για όλα τα θέματα, χωρίς εξαίρεση, που σχετίζο¬ 
νται με την πορεία των εργασιών του Ιδρύματος, εκτός από εκείνα 
για τα οποία προβλέπονται με ειδικές διατάξεις αρμοδιότητα υφιστα¬ 
μένων οργάνων τού νομικού προσώπου. 

Άρθρο 8 

Αρμοδιότητες του Προέδρου του Διοικητικού Συμβουλίου 

Ο Πρόεδρος ασκεί τις παρακάτω αρμοδιότητες. 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξουσίους, με σύμφωνη γνώνη 
του Δ.Σ. 

2. Προσκαλεί σύμφωνα με τις διατάξεις του άρθρου 19 του Ν. 
1599/1986 τα μέλη, του Διοικητικού Συμβουλίου στις συνεδριά¬ 
σεις, καταρτίζει με τον Προϊστάμενο του Ιδρύματος την ημερήσια 
διάταξη των θεμάτων που είναι για συζήτηση και υπογράφει τις προ¬ 
σκλήσεις στις οποίες ορίζεται ο τόπος, η ημέρα και η ώρα συνεδριά- 
σεως. 

Στην ημερησία διάταξη περιέχονται περιληπτικά τα θέματα που 
θα συζητηθούν. 

3. Υπογραφή με τον Προϊστάμενο των Υπηρεσιών του Ιδρύματος 
τις επιταγές και τα εντάλματα πληρωμών, καθώς και τα έγγραφα 
για τα οποία δεν έχουν εξουσιοδοτηθεί γι’ αυτό ο παραπάνω Προϊ¬ 
στάμενος ή οι Προϊστάμενοι των Τμημάτων. 

4. Ασκεί τις αρμοδιότητες για το προσωπικό του Ιδρύματος που 
του παρέχουν οι Νόμοι και συντάσσει τις υπηρεσιακές εκθέσεις του 
Προϊσταμένου των Υπηρεσιών του Ιδρύματος. 

Άρθρο 9 

Πόροι του Ιδρύματος 
Πόροι του Ιδρύματος είναι: 

α. Κρατική επιχορήγηση. 

β. Έσοδα από την εκμετάλλευση της περιουσίας του. 

γ. Τροφεία από τους περιθαλπομένους. 

δ. Εισφορές, δωρεές, κληρονομιές, κληροδοσίες προς το Ίδρυμα. 

ε. Κάθε άλλο νόμιμο έσοδο. 

Άρθρο 10 
Προϋπολογισμός 

Ο,,προϋπολογισμός καταρτίζεται από την αρμοδία υπηρεσία του 
Ιδρύματος, σύμφωνα με όσα προβλέπονται από τις κείμενες διατά¬ 
ξεις, βάση την προγραμματισμένη από το Διοικητικό Συμβούλιο 
δραστηριότητα, ψηφίζεται από το Διοικητικό Συμβούλιο και εγκρίνε- 
ται από το Νομάρχη. Αντίγραφο του εγκριθέντος προϋπολογισμού 
υποβάλλεται στο Υπουργείο Υγείας, Πρόνοιας και Κοινωνικών 
Ασφαλίσεων. 

Άρθρο 11 
Εισπράξεις Εσόδων 

1. Τα κεφαλαία και οι πόροι του Ιδρύματος κατατίθενται απ’ ευ¬ 
θείας σε τηρούμενο λογαριασμό στο Υποκατάστημα της Τράπεζας 
Ελλάδας ή της Εθνικής Τράπεζας της Ελλάδας ή της Εμπορικής 
Τράπεζας. 

2. Ειδικές πιστώσεις ή κεφαλαία που πλεονάζουν μεταγράφονται 
σε ειδικούς λογαριασμούς διαθεσίμων, με τόκο ή χωρίς τόκο ανά¬ 
λογα με την προέλευση αυτών. Η μεταφορά από το λογαριασμό Τα¬ 
μειακής διαχείρισης και η επαναφορά σ’ αυτόν, γίνεται με εντολή του 
Προϊσταμένου των υπηρεσιών του Ιδρύματος ή οίκοθεν από την Τρά¬ 
πεζα της Ελλάδος ή την Εθνική Τράπεζα της Ελλάδας ή την Εμπο¬ 
ρική Τράπεζα, σύμφωνα με τα οριζόμενα στην παράγραφο 3 του άρ¬ 
θρου 4 του Α.Ν. 1611/1950 Φ. 304 που έχει προστεθεί με το άρ¬ 
θρο 2 του Ν.Δ/τος 2999/54, Φ. 211. 

Άρθρο 12 
Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο υπο¬ 
γράφεται από τον Πρόεδρο του Διοικητικού Συμβουλίου ή άλλο μέ¬ 
λος αυτού, ειδικά εξουσιοδοτημένο καθώς και από τον Προϊστάμενο 
των υπηρεσιών του Ιδρύματος και το Λογιστή, η δε καταβολή του 
ποσού αυτού ενεργείται με έκδοση ισόποσης επιταγής, σε βάρος του 
λογαριασμού που τηρεί το Ίδρυμα στο Υποκατάστημα της Τράπεζας 
της Ελλάδας ή της Εθνικής Τράπεζας της Ελλάδας ή της Εμπορικής 
Τράπεζας. 

Οι επιταγές υπογράφονται όπως και τα εντάλματα πληρω¬ 

μής· 

Άρθρο 13 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.ΓΙ.Δ.Δ. και της νομοθεσίας περί εκτελέσεως 
Δημοσίων Έργων. 

Άρθρο 14 

Βασική διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση η οποία συ¬ 
γκροτείται από τρία Τμήματα. 

α. Τμήμα Χρονίως Πασχόντων. 

β. Τμήμα Φυσικής αποκατάστασης και επαγγελματικής κατάρτι¬ 
σης- 

γ. Τμήμα Διοικητικού. 

Οι αρμοδιότητες της Διεύθυνσης κατανέμονται μεταξύ των Τμη¬ 
μάτων ως εξής: 

2. α) Το Τμήμα Χρονίως πασχόντων είναι αρμόδιο για κάθε θέμα 
που αναφέρεται στην προστασία που παρέχεται από το Ίδρυμα στα 
χρονίως πάσχοντα άτομα. 

β) Το Τμήμα Φυσικής αποκατάστασης και επαγγελματικής κα¬ 
τάρτισης είναι αρμόδιο για κάθε θέμα, που αναφέρεται στην φυσική 
αποκατάσταση των περιθαλπομένων καθώς και στην επαγγελμα¬ 
τική κατάρτιση τόσο των περιθαλπομένων όσο και των λοιπών μειο- 
νεκτούντων ατόμων από 18 ετών και άνω. 

γ) Το Τμήμα Διοικητικού είναι αρμόδιο για το χειρισμό κάθε θέ¬ 
ματος, που αναφέρεται στη γενική κατάσταση του προσωπικού του 
Ιδρύματος, στα οικονομικά και στη διαχείριση της περιουσίας αυτού, 
καθώς και στο χειρισμό θεμάτων γραμματείας. 

Άρθρο 15 

Προσωπικό 

Οι θέσεις του προσωπικού διαρθρώνονται κατά Κλάδους, βαθ¬ 
μούς και ειδικότητες όπως παρακάτω: 

Μόνιμες θέσεις. 

Κατηγορία Π.Ε. 

1. Κλάδος Π.Ε. Διοικητικός Οικονομικός θέσεις δύο (2). 

Κλάδος ΠΕ Ιατρών ειδικοτήτων (γενικής ιατρικής ή παθολογίας) 
θέσεις μία (1) και φυσικής ιατρικής και αποκατάστασης θέσεις δύο 
( 2 ). 

Κλάδος ΠΕ Φυσικής Αγωγής και Αθλητισμού. 

Θέσεις μία (1). 

Κλάδος ΠΕ Ψυχολόγων. 

Θέσεις μία (1). 

Κλάδος ΠΕ Επαγγελματικών Συμβούλων. 

Θέσεις μία (1). 

Κατηγορία ΤΕ. 

Κλάδος ΤΕ Νοσηλευτικής. 

Θέσεις έξη (6). 

Κλάδος ΤΕ Κοινωνικής Εργασίας. 

Θέσεις δύο (2). 

Κλάδος ΤΕ Φυσικοθεραπείας. 

Θέσεις τρεις (3). 

. Κλάδος ΤΕ Εργοθεραπείας. 

Θέσεις τρεις (3). 

Κλάδος ΤΕ Διατροφής. 

Θέσεις μία (1). 


Κατηγορία ΔΕ. 

Κλάδος ΔΕ Διοικητικός Λογιστικός. 

Θέσεις τέσσερις (4). 

Κλάδος ΔΕ Βοηθών Νοσοκόμων. 

Θέσεις ένδεκα (11). 

Τρεις θέσεις του Κλάδου ΔΕ Βοηθών Νοσοκόμων πληρούνται 
μόνο στην περίπτωση που είναι αδύνατη η κάλι/ψη ισάριθμων θέ¬ 
σεων του Κλάδου ΤΕ Νοσηλευτικής. 

Κλάδος ΔΕ Μαγείρων. 

Θέσεις δύο (2). 

Κλάδος ΔΕ Τεχνικός. 

Θέσεις επτά (7). 

Από τις παραπάνω θέσεις ορίζονται: 

Μία (1) θέση ηλεκτρολόγου. 

Δύο (2) θέσεις Υδραυλικών Συντηρητών κτιρίων Συντηρητών μη¬ 
χανολογικών εγκαταστάσεων. 

Μία (1) θέση οδηγού αυτοκινήτων. 

Δύο (2) θέσεις Ραπτριών. 

Μία (1) θέση Κουρέα. 

Κατηγορία ΥΕ. 

Κλάδος ΥΕ Βοηθητικού Προσωπικού. 

Θέσεις οκτώ (8). 

Κλάδος ΥΕ Βοηθητικού Προσωπικού Μαγειριού (για εργασίες 
βοηθού μάγειρα, πλύντου μαγειρικών σκευών, τραπεζοκόμου και 
λοιπών εργασιών μαγειρείου). 

Θέσεις δέκα τρεις (13). 

Κλάδος ΥΕ Προσωπικού καθαριότητας. 

Θέσεις δέκα τρεις (13). 

Από τις παραπάνω θέσεις ορίζονται: 

Έξι (6) θέσεις καθαρισμού βοηθητικών εργασιών. 

Επτά (7) θέσεις Σιδηρωτριών Πλυντριών. 

Κλάδος ΥΕ Εργατών. 

Θέσεις δύο (2). 

Κλάδος ΥΕ Βοηθητικών υγειονομικού προσωπικού 

Θέσεις είκοσι δύο (22) (Από. τις.οποίες'για, εργασίες φροντίδας 
ασθενών Δώδεκα θέσεις (12) και. για εργασίες μεταφοράς ασθενών 
δέκα (10) θέσεις. Οκτώ (8) θέσεις του προσωπικού για εργασίες 
φροντίδας ασθενών πληρούνται μόνο εφ’ όσον είναι αδύνατη η πλη¬ 
ρωμή (8) θέσεων του Κλάδου ΔΕ Βοηθών Νοσοκόμων). 

Ειδικό Τεχνικό προσωπικό με σύμβαση Ιδιωτικού Δικαίου. 

Τέσσερις (4) θέσεις τεχνικών εκπαιδευτών. . 

Οι θέσεις των Τεχνικών - εκπαιδευτών ορίζονται ως θέσεις Ιδιω¬ 
τικού Δικαίου, δεδομένου ότι οι ειδικότητες αυτών θα καθορίζονται, 
κάθε φορά, από το Διοικητικό Συμβούλιο ανάλογα με τις λειτουργι¬ 
κές δυνατότητες των περιθαλπομένων εκείνων που κρίνονται ικανοί 
για επαγγελματική κατάρτισή. 

Οι υπηρετούντες σε θέσεις των Κλάδων ΠΕ Ψυχολόγων, ΠΕ 
επαγγελματικών Συμβούλων, ΠΕ Ιατρών Φυσικής Ιατρικής και 
αποκατάστασης, ΤΕ Κοινωνικής εργασίας, ΤΕ Φυσικοθερεπείάς, 
ΤΕ Εργοθεραπείας, ΤΕ Λογοθεραπείας και οι Τεχνίτες εκπαιδευτές, 
αποτελούν την υπηρεσιακή μονάδα επαγγελματικής εκπαίδευσης, η 
οποία είναι αρμόδια για κάθε θέμα, που αφορά την ανάπτυξη του 
προγράμματος επαγγελματικής εκπαίδευσης και τον συντονισμό 
των ενεργειών στην εξατομικευμένη εφαρμογή του στα άτομα που 
επιλέγονται. 

Η παραπάνω ομάδα συνεδριάζει μία ή δύο φορές κάθε εβδομάδα 
και η επιστημονική απόδοση του έργου της υπόκειται στον έλεγχο 
και την εποπτεία του Δ.Σ. του Ιδρύματος. 

Άρθρο 16 

Προσόντα διορισμού για κάθε θέση 

Προσόντα διορισμού ορίζονται τα προβλεπόμενα στο Π.Δ. 194/' 
3.5.88 Φ. 84/Α, «Καθορισμός των προσόντων διορισμού σε θέσεις 
των δημοσίων υπηρεσιών και νομικών προσώπων δημοσίου δι¬ 
καίου», όπως αυτό ισχύει κάθε φορά. 

Ειδικώτερα για τον κλάδο ΠΕ Επαγγελματικού Συμβούλου πτυ¬ 
χίο Α.Ε.Ι. της ημεδαπής ή ισότιμο της αλλοδαπής και ειδική επιστη¬ 
μονική εξειδίκευση σε θέματα επαγγελαμτικού προσανατολισμού, 
που να αποδεικνύεται με μεταπτυχιακό τίτλο σπουδών, διάρκειας 
ενός ακαδημαϊκού έτους τουλάχιστο. 

Για τον κλάδο ΔΕ βοηθών νοσοκόμων τα προβλεπόμενα στο αριθ. 
14 του Π.Δ/τος 194/88 ή πτυχίο των πρώην σχολών βοηθών νο¬ 
σοκόμων μονοετούς φοίτησης. 

Για τις θέσεις των τεχνικών εκπαιδευτών με σχέση εργασίας Ιδι¬ 
ωτικού Δικαίου τα προβλεπόμενα για τους μονίμους υπαλλήλους 
Δευτεροβάθμιας εκπαίδευσης στο αρθ. 14 του Π.Δ/τος 194/88. 

° Άρθρο 17 

Προϊστάμενοι Υπηρεσιών Αναπλήρωση 

Καθήκοντα Προϊσταμένου α) των Υπηρεσιών του ιδρύματος 
ασκεί υπάλληλος του Κλάδου ΠΕ Διοικητικού - Οικονομικού, β) του 
Τμήματος Διοικητικού, υπάλληλος του Κλάδου ΠΕ Διοικητικού - 
Οικονομικού ή του Κλάδου του Κλάδου ΔΕ Διοικητικού Λογιστικού, 
γ) του Τμήματος Χρονίως Πασχόντων, υπάλληλος του Κλάδου ΠΕ 
Ιατρών ειδικοτήτων, δ) του Τμήματος Φυσικής αποκατάστασης και 
επαγγελματικής κατάρτισης υπάλληλος του Κλάδου ΠΕ Ιατρών ει- 
δικότητος Φυσικής Ιατρικής και αποκατάστασης ή του Κλάδου ΠΕ 
Φυσικής Αγωγής και Αθλητισμού ή ΠΕ Ψυχολόγων ή ΠΕ Επαγ¬ 
γελματικών Συμβούλων ή ΤΕ Κοινωνικής Εργασίας ή ΤΕ Φυσικο¬ 
θεραπείας ή ΤΕ Εργοθεραπείας. 

Άρθρο 18 

Εσωτερικός Κανονισμός 

Όλα τα λεπτομερέστερα θέματα που ανάγονται στην κανονική 
και εύρυθμη λειτουργία του Ιδρύματος ως και τα καθήκοντα των ερ¬ 
γαζομένων στο Τδρυμο: ρυθμίζονται με εσωτερικό κανονισμό λει¬ 
τουργίας που συντάσσεται από το Διοικητικό Συμβούλιο και εγκρίνε- 
ται με απόφαση του οικείου Νομάρχη. 

Στον Υπουργό Υγείας, Πρόνοιας και Κοινωνικών Ασφαλίσεων 
αναθέτουμε τη δημοσίευση και εκτέλεση του παρόντος διατάγμα¬ 
τος. 

Αθήνα, 8 Νοεμβρίου 1990 

' Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

. . ,ΟΙ,ΥΠΟΥΡΓΟΙ , 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠΟΥΡΓΟΣ ΟΙΚΟΝΟΜΙΚΟΝ, 

ΜΙΛΤΙΑΔΗΣ ΕΒΕΡΤ Π. ΔΕΛΗΜΗΤΣΟΣ 

ΥΓΕΙΑΣ ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΜΑΡΙΕΤΤΑ ΓΙΑΙΜΝΑΚΟΥ 
- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 382 (2) 

Τροποποίηση του Οργανισμού Διοίκησης και λειτουργίας του Οργα¬ 
νισμού Δημοσίας Αντίληψης Ζακύνθου. 

. Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Έχοντας υπόψη: 

1. Τις διατάξεις του άρθρου 24 παρ. 5 του Νόμου 1558/85 (Φ. 
137) «Κυβέρνηση και Κυβερνητικά όργανα». 

2. Τις διατάξεις των άρθρων ·4, 5 παρ. 1 και 6 του Ν.Δ. 162/ 

1973 «Περί μέτρων Προστασίας Υπερηλίκων και χρονίως πασχό- 
των ατόμων» Φ. 227, όπως συμπληρώθηκε με τις διατάξεις του 
άρθρου 56 του Νόμου 1539/85 «Ένταξη επαναπατριζομένων πολι¬ 
τικών προσφύγων στους ασφαλιστικούς οργανισμούς και άλλες δια¬ 
τάξεις» (Φ. 64). .. 

3. Τις διατάξεις του άρθρου 9 παρ. 10 του Ν. 1586/1986 (Φ. 
37) «Βαθμολογική Διάρθρωση των θέσεων του Δημοσίου, Νομικών 
Προσώπων Δημοσίου Δικαίου και των Οργανισμών Τοπικής Αυτο¬ 
διοίκησης και άλλες διατάξεις». 

4. Το Προεδρικό Διάταγμα 194/1988 (Φ. 84Α') «Καθορισμός 
των προσόντων διορισμού σε θέσεις των δημοσίων υπηρεσιών και νο- 
αικών προσώπων δημοσίου δικαίου». 

5. Την αριθ. Υ 1140/1051173/1390/0001/10.7.1990 
:οινή απόφαση του Πρωθυπουργού και του Υπουργού Οικονομικών, 
Ανάθεση αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (Φ. 420, Β). 

6. Τις αριθ. 217/1990 και 443/1990 γνωμοδοτήσεις του Συμ- 
3ουλίου της Επικράτειας με πρόταση των Υπουργών Προεδρίας της 


Κυβέρνησης, Υγείας, Πρόνοιας και Κοινωνικών Ασφαλίσεων και 
του Υφυπουργού Οικονομικών, αποφασίζουμε: 

Άρθρο 1 
Σκοπός - Έδρα 

Το υπό του Ν. Δ/τος 105/1973 Φ. 178 διεπόμενο Ν.Π.Δ.Δ. με 
έδρα τη Ζάκυνθο και με την επωνυμία «Οργανισμός Δημοσίας Αντί¬ 
ληψης Ζακύνθου (ΟΔΑΖ)» έχει σκοπό: 

α) Την περίθαλψη και τη μέριμνα για επαγγελματική αποκατά¬ 
σταση ορφανών ή εγκαταλειμμένων ανηλίκων. 

β) Την περίθαλψη ηλικιωμένων ή ανιάτως πασχόντων ατόμων. 

γ) Την αποκατάσταση (ιατρική, κοινωνική, επαγγελματική) τόσο 
των περιθαλπομένων στο Θεραπευτήριο όσο και άλλων ατόμων χρο¬ 
νίως πασχόντων του Νομού Ζακύνθου, με ανάπτυξη εξωτερικού 
προγράμματος. 

δ) Την προστασία ατόμων, που έχουν περιέλθει σε παντελή αδυνα¬ 
μία αντιμετώπισης των στοιχειωδών αναγκών της ζωής και έχουν 
καταφανή ανάγκη Κοινωνικής Συνδρομής (άρθρο 2 παρ. 1 του Ν. 
Δ/τος 105/73). 

Άρθρο 2 

Παιδική Προστασία 

1) Από τον ΟΔΑΖ παρέχεται προστασία σε σαράντα (40) απρο¬ 
στάτευτα και στερούμενα οικογενειακής φροντίδας παιδιά και των 
δύο φύλων, από όλα τα διαμερίσματα της χώρας και κατά προτί¬ 
μηση των καταγομένων από τη Ζάκυνθο. 

2) Η παραπάνω προστασία παρέχεται: 

α) Με’την κλειστή περίθαλψη είκοσι πέντε (25) παιδιών σε ξεχω¬ 
ριστό Κέντρο Προστασίας Παιδικής Ηλικίας (Κ.Π.Π.Η.). 

β) Με την αποστολή εκτός Ζακύνθου για σπουδές δέκα πέντε (15) 
παιδιών, αγοριών και κοριτσιών, από τα προστατευόμενα στο παρα¬ 
πάνω κέντρο μετά την αποφοίτησή τους από αυτό. 

3) Η περίθαλψη στο Κ.Π.Π.Η. αποβλέπει στην κανονική σωμα¬ 
τική και ψυχοπνευματική ανάπτυξη των προστατευομένων καθώς 
και στην επαγγελματική, κοινωνική αποκατάσταση αυτών και περι¬ 
λαμβάνει την παροχή: α) Υγιεινής κατοικίας και διατροφής κατάλ¬ 
ληλου ιματισμού, ανάλογα με την εποχή, πλήρους ιατροφαρμακευτι¬ 
κής περίθαλψης, Θρησκευτικής Εθνικής και Κοινωνικής αγωγής, 
κατάλληλης ψυχαγωγίας καθώς και χρηματικών ποσών, μηνιαίων 
ή εφ’ άπαξ, για την αντιμετώπιση ατομικών δαπανών. 

β) Της κατά νόμον υποχρεωτικής εκπαίδευσης στα Δημόσια Σχο¬ 
λεία και από αυτή σε Σχολεία Δευτεροβάθμιας, ή Τριτοβάθμιας Εκ¬ 
παίδευσης ή σε Τεχνικές Επαγγελματικές Σχολές ή σε βιοτεχνικά 
εργαστήρια ή ιδιωτικές Επιχειρήσεις, ανάλογα με τις δυνατότητες 
και τις επιθυμίες των παιδιών για μάθηση καθώς και της δυνατότη¬ 
τας εκμάθησης ξένων γλωσσών και μουσικής. 

γ) Φροντίδας για επαγγελματική, κοινωνική και κυρίως ηθική 
αποκατάσταση και αν υπάρχει ανάγκη, οικονομική, ανάλογα με τις 
περιπτώσεις και τις οικονομικές δυνατότητες του Ιδρύματος. 

4) Οι απόφοιτοι του Κ.Π.Π.Η. που μεταβαίνουν για σπουδές, 
εκτός Ζακύνθου, δεν διαγράφονται από την δύναμη των προστατευο¬ 
μένων του ΟΔΑΖ, ο οποίος αναλαμβάνει όλες τις δαπάνες σπουδών 
και διαβίωσής τους, δυνάμενος να τοποθετεί αυτούς για φιλοξενία, 
με τις δικές του δαπάνες, σε άλλο Ίδρυμα κοντά στο τόπο σπουδών 
τους. 

Άρθρο 3 

Προϋποθέσεις και όροι παροχής Παιδικής Προστασίας 

1. Στο Κ.Π.Π.Η. εισάγονται παιδιά σωματικώς και ψυχικώς 
υγιή, ηλικίας από 5 1/2 έως 15 ετών, στερούμενα οικογενειακού 
περιβάλλοντος, λόγω ορφάνειας ή εγκατάλειψης από τους γονείς 
τους ή παιδιά που επιβάλλεται η απομάκρυνση από το οικογενειακό 
τους περιβάλλον, λόγω ασθένειας των γονέων τους, οικονομικής 
τους αδυναμίας ή για άλλους λόγους ηθικής και κοινωνικής τάξης. 

2. Η εισαγωγή των παιδιών στο Κ.Π.Π.Η. επιτρέπεται μετά από 
σχετική αίτηση των. γονέων ή κάθε επιμελούμενου αυτά, ή του αρμό¬ 
διου εισαγγελέα στις περιπτώσεις εκείνες που ηθικοί λόγοι την επι¬ 
βάλλουν. Η παραπάνω αίτηση υποβάλλεται στη Δ/νση ή το Τμήμα 
Κοινωνικής Πρόνοιας της Νομαρχίας του τόπου κατοικίας ή διαμο¬ 
νής του παιδιού που πρόκειται να εισαχθεί, Εφόσον η Υπηρεσία αυτή, 
μετά από διενέργεια κοινωνικής έρευνας και εκτίμησης όλων των 

• σχετικών στοιχείων, αποφανθεί για την ανάγκη παροχής ιδρυματι¬ 
κής περίθαλψης, η εισαγωγή του παιδιού στο κέντρο γίνεται με 
πράξη του Δ.Σ. του ΟΔΑΖ. 

Η σειρά εισαγωγής, σε περίπτωση που εκκρεμόύν περισσότερες 
της μιας αιτήσεις, καθορίζεται από το Δ.Σ. κατόπιν εκτίμησης της 
ανάγκης περίθαλψης και προστασίας, προτιμωμένων των παιδιών 
που κατάγονται από τη Ζάκυνθο. 

3. Τα παιδιά που εισάγονται στο Κ.Π.Π.Η. παραμένουν σ’ αυτό. 

° α ) Μέχρι να τελειώσουν τις σπουδές τους ή να αποκάτασταθούν 
κοινωνικά και επαγγελματικά, ή να ενηλικιωθούν ή να σταλούν για 
σπουδές εκτός Ζακύνθου. 

β) Μέχρι να παραλειφθούν από εκείνον που έχει, την κατά τις 
ισχύουσες διατάξεις επιμέλεια αυτών, κατόπιν αιτήσεώς του. 

γ) Μέχρι την απομάκρυνσή τους από το Κέντρο η οποία αποφασί- 
ζεται από το Δ.Σ. του Ιδρύματος και εγκρίνεται από τον Νομάρχη 
Ζακύνθου, εφόσον έχουν συμπληρώσει το 18ο έτος της ηλικίας τους 
και συντρέχει σοβαρός λόγος ηθικής τάξης ή δημιουργίας ζητημά¬ 
των που εμποδίζουν την ομαλή λειτουργία του Κέντρου. 

δ) Εξαιτίας σοβαρού λόγου δύνανται οι οικότροφοι του Καταστή¬ 
ματος Προστασίας Παιδικής Ηλικίας να μεταγράφονται σε άλλο Κα¬ 
τάστημα - Ίδρυμα με εντολή του Υπουργείου Υγείας, Πρόνοιας και 
Κοινωνικών Ασφαλίσεων και ύστερα από αίτηση του Διοικητικού 
Συμβουλίου, οπότε διαγράφονται από την δύναμη του ΟΔΑΖ. 

Άρθρο 4 

Προστασία Χρονίως Πασχόντων και Ηλικιωμένων 

Από τον ΟΔΑΖ παρέχεται: 

α) Ιδρυματική περίθαλψη σε ενεννήντα (90) άτομα χρονίως πά-· 
σχοντα και των δύο φύλων, από 18 ετών και πάνω και τριάντα (30) 
αυτοεξυπηρετούμενους ηλικιωμένους από 65 ετών και πάνω απ’ 
όλα τα διαμερίσματα της χώρας, προτιμωμένων αυτών που κατάγο¬ 
νται από το Νομό Ζακύνθου. 

β) Η επαγγελματική κατάρτιση και κοινωνική αποκατάσταση 
των περιθαλπομένων καθώς και άλλων ατόμων χρονίως πασχόντων 
του Νομού Ζακύνθου. 

Άρθρο 5 

Παρεχομένη περίθαλψη 

Ο ΟΔΑΖ παρέχει στα άτομα που περιθάλπει, υγιεινή στέγη και 
διατροφή, κατάλληλο ρουχισμό, ιατροφαρμακευτική περίθαλψη, φυ¬ 
σικοθεραπεία και εργοθεραπεία ενώ παράλληλα φροντίζει για την ει¬ 
σαγωγή, όσων έχουν ανάγκη, σε κατάλληλο νοσηλευτικό Ίδρυμα. 
Οι αυτοεξυπηρετούμενοι ηλικιωμένοι περιθάλπονται σε χωριστή, 
πτέρυγα ή όροφο. 

Επίσης με την εφαρμογή του προγράμματος επαγγελματικής κα¬ 
τάρτισης επιδιώκεται η ψυχική τόνωση και η κοινωνική ένταξη των 
περιθαλπομένων. 

Άρθρο 6 

Προϋποθέσεις εισαγωγής 

1. Στο Ίδρυμα εισάγονται άτομα και των δύο φύλων ηλικίας από 
18 ετών και πάνω χρόνια πάσχοντα απ’ όλα τα διαμερίσματα της 
χώρας και κατά προτίμηση από το Νομό Ζακύνθου,· αφού προσκομι- 
σθούν τα παρακάτω δικαιολογητικά: 

α. Αίτηση. 

β. Αποδεικτικό στοιχείων ταυτότητας. 

γ. Εκθεση κοινωνικής έρευνας, με πρόταση εισαγωγής στο 
Ίδρυμα. 

δ. Ιατρικό πιστοποιητικό για την αιτία του χρόνιου νοσήματος, 
στο οποίο θα αναγράφεται ότι το άτομο που έχει ανάγκη ιδρυματικής 
περίθαλψης, δεν πάσχει από μολυσματική νόσο, συφιλίδα, φυματί¬ 
ωση, καρκίνο ή άλλο βαρύ νόσημα που να χρειάζεται ειδική νοσηλεία 
και δεν έχει διεγέρσεις ώστε να γίνεται ανήσυχο και ακατάλληλο για 
συμβίωση. . 

Οι περιθαλπόμενοι συμμετέχουν στη δαπάνη περίθαλψής τους 
ανάλογα, με τις οικονομικές δυνατότητές τους. 

Το ύψος της δαπάνης περίθαλψης, γενικά καθορίζεται με από¬ 
φαση του Δ.Σ. 

Με βάση την απόφαση αυτή η δαπάνη περίθαλψης εξατομικεύεται 
για κάθε περιθαλπόμενο. 


3. Οι εισαγόμενοι στο Ίδρυμα με απόφαση οικονομικής αδυνα¬ 
μίας απαλλάσσονται από την καταβολή τροφείων-νοσηλείων, εκτός 
αν από την ίδια την απόφαση προβλέπεται συμμετοχή. Δύναται το 
Ίδρυμα να ζητήσει, την έκδοση της απόφασης του Νομάρχη που 
προβλέπεται από τις διατάξεις του Ν.Δ. 57/73, Φ. 149 και κατά 
την διάρκεια περίθαλψης κάποιου ατόμου. 

4. Στους περιθαλπόμενους παρέχονται οι ίδιες υπηρεσίες ανεξάρ¬ 
τητα της συμμετοχής ή μη στη δαπάνη των νοσηλείων- 
τροφείων. 

Άρθρο 7 

Παροχή Βοηθημάτων . 

1. Άτομα που διαμένουν στο Νομό Ζακύνθου και που έχουν πε- 
ριέλθει σε οικονομική αδυναμία από οποιαδήποτε λόγο, έχουν ανά¬ 
γκη Κοινωνικής συνδρομής και λόγω έλλειψης θέσεων, δεν μπορούν 
να τύχουν ιδρυματικής προστασίας στη Ζάκυνθο, δύναται να τύχουν 
βοηθημάτων σε χρήμα ή είδος, είτε εφ’ άπαξ, είτε κατ’ εξακολού¬ 
θηση εφόσον παρέχεται τέτοια ευχέρεια από τις οικονομικές δυνατό¬ 
τητες του ΟΔΑΖ. 

2. Τα παραπάνω βοηθήματα παρέχονται ύστερα από αίτηση των 
ενδιαφερομένων με απόφαση του Διοικητικού Συμβουλίου του 
ΟΔΑΖ και μετά από κοινωνική έρευνα της Κοινωνικής υπηρεσίας 
του Οργανισμού με τη συνεργασία του Τμήματος Κοινωνικής Πρό¬ 
νοιας της Νομαρχίας Ζακύνθου για την ανάγκη χορηγήσεώς τους. 

3. Το ύψος κάθε βοηθήματος καθορίζεται κάθε φορά με απόφαση 

του Δ.Σ. και τροποποιείται ή παύει να ισχύει μόλις εκλείψει ο λόγος 
χορήγησης του βοηθήματος μετά από έρευνα των αρμοδίων οργά¬ 
νων. ■ 

Άρθρο 8 

Διοίκηση 

1. Το Ίδρυμα διοικείται από 7/μελές Διοικητικό Συμβούλιο το 
οποίο διορίζεται με ισάριθμα αναπληρωματικά μέλη, με απόφαση 
του Νομάρχη καί.αποτελείται από: · 

α. Τον Πρόεδρο με ανάλογη επιστημονική κατάρτιση ή μακρά 
εμπειρία σε θέματα παρεμφερή με τις δραστηριότητες του ΟΔΑΖ. 

β. Ένα εκπρόσωπο αιρετό των περιθαλπόμενων ή των κηδεμό¬ 
νων αυτών. ■ ■ 

γ. Ένα αιρετό εκπρόσωπο των εργαζομένων του ΟΔΑΖ. 

δ. Ένα εκπρόσωπο της Τοπικής Αυτοδιοίκησης που ορίζετ*αι από 
την Κεντρική Ένωση Δήμων και Κοινοτήτων Ελλάδος 
(Κ.Ε.ΔΚ.Ε.). 

ε. Ένα εκπρόσωπο του Υπουργείου Υγείας, Πρόνοιας και Κοινω¬ 
νικών Ασφαλίσεων -(Διοικητικό Υπάλληλο ή Κοινωνικό Λει¬ 
τουργό). 

• στ. Δύο έγκριτα πρόσωπα με κοινωνική δράση. 

2. Οι εκπρόσωποι των εργαζομένων και των περιθαλπομένων θα 
διορίζονται με υπόδειξη που θα υποβάλλουν οι οικείοι σύλλογοί των, 
εφόσον υπάρχουν σύλλογοι. 

. 3. Το Δ.Σ. εκλέγει στην πρώτη του συνεδρίαση μεταξύ των μέλών 
του έναν Αντιπρόεδρο με μυστική ψηφοφορία των παρόντων μελών. 

Άρθρο 9 

Λειτουργία του Διοικητικού Συμβουλίου (Δ.Σ.) 

1. Το Διοικητικό Συμβούλιο συνεδριάζει τακτικά δύο φορές το 
μήνα και έκτακτα όταν παρίσταται ανάγκη, καθώς επίσης και όταν 
ζητηθεί με έγγραφη αίτηση τεσσάρων (4) τουλάχιστον μελών αυτού, 
πάντοτε όμως με πρόσκληση του Προέδρου. 

2. Στις συνεδριάσεις του Διοικητικού Συμβουλίου μετέχει ο Προϊ¬ 
στάμενος των Υπηρεσιών του Ιδρύματος, ως εισηγητής χωρίς ψήφο. 

3. Τα θέματα που είναι για συζήτηση καταχωρούνται στην ημε¬ 
ρήσια διάταξη, η οποία κοινοποιείται έγκαιρα στα μέλη του Διοικητι¬ 
κού Συμβουλίου μαζί με την πρόσκληση για συνεδρίαση. 

Σέ επείγουσες περιπτώσεις η κλήτευση μπορεί να γίνει και με τη¬ 
λεφώνημα ή τηλεγράφημα. 

Θέματα που δεν αναγράφονται στην ημερήσια διάταξη δεν συζη- 
τούνται εκτός και εάν πρόκειται για επείγοντα θέματα και αποφασί¬ 
σουν την συζήτηση όλα τα παρόντα μέλη του Διοικητικού Συμβου¬ 
λίου. ' - ' ' . 

4. Τα πρακτικά κάθε συνεδριάσεως επικυρώνονται από το Διοικη- 

τικό Συμβούλιο στην επόμενη συνεδρίαση και καταχωρούνται από το 
γραμματέα σε ειδικό βιβλίο πρακτικών μονογραμμένο από του Πρό¬ 
εδρο. 

Τα πρακτικά υπογράφονται από τον Πρόεδρο ή του προεδρεύουτα 
και τον Γραμματέα. 

5. Ουδεμία απόφαση του Διοικητικού Συμβουλίου εκτελείται, εάν 
δεν επικυρωθούν τα πρακτικά της συυεδριάσεως στην οποία πάρθηκε 
η απόφαση. 

Προκειμένου για εξαιρετικές περιπτώσεις, για τις οποίες η εκτέ¬ 
λεση δεν επιδέχεται αναβολή, δύυαται το Διοικητικό Συμβούλιο με 
ειδική απόφαση να θεωρεί ως επικυρωμένα τα σχετικά πρακτικά για 
τα θέματα αυτά, με σκοπό την άμεση εκτέλεση της απόφασης. 

6. Το Διοικητικό Συμβούλιο για να έχει απαρτία, πρέπει, τα μέλη 
που βρίσκονται στη συνεδρίαση να είναι περισσότερα από τα μέλη 
που απουσιάζουν. 

Οι αποφάσεις του Διοικητικού Συμβουλίου λαμβάνονται με ψηφο¬ 
φορία και με πλειοψηφία των παρόντων μελών. 

Σε περίπτωση ισοψηφίας υπερισχύει η ψήφος του Προέδρου ή αυ¬ 
τού που προεδρεύει. 

Άρθρο 10 

Αρμοδιόττ|τες του Διοικητικού Συμβουλίου 
Το Διοικητικό Συμβούλιο: 

1. Διοικεί και διαχειρίζεται όλες τις υποθέσεις του Ιδρύματος, 
σύμφωνα με τις διατάξεις που ισχύουν κάθε φορά. . 

2. Εγκρίνει για τη λειτουργία του Ιδρύματος τις απαιτούμενες δα¬ 
πάνες μέσα στα όρια των πιστώσεων του προϋπολογισμού, του 
οποίου δύναται να ζητήσει από την οικεία Νομαρχία την τροποποί¬ 
ηση και αναμόρφωση μέσα στο οικονομικό έτος, με τη διαδικασία 
του άρθρου Ί 3 του παρόντος. 

3. Διορίζει όλο το προσωπικό, σύμφωνα με τη νόμιμη διαδικασία 
και ασκεί σύμφωνα με τις διατάξεις που ισχύουν κάθε φορά, τις αρ¬ 
μοδιότητες που αναφέρονται στην υπηρεσιακή κατάσταση και τον 
πειθαρχικό έλεγχο του προσωπικού. 

4. Αποφασίζει για τα εισαγόμενα άτομα σύμφωνα με τις προϋπο¬ 
θέσεις των άρθρων 3 άαΐ' 4 του παρόντος. 

5. Είναι αρμόδιο για όλα τα θέματα χωρίς εξαίρεση που σχετίζο¬ 
νται με την πορεία των εργασιών του Ιδρύματος εκτός από εκείνα 
για τα οποία προβλέπεται με ειδικές διατάξεις αρμοδιότητα υφιστα¬ 
μένων οργάνων του νομικού προσώπου. 

Άρθρο 11 

Αρμοδιότητες του Προέδρου του Διοικητικού Συμβουλίου 
Ο Πρόεδρος ασκεί τις παρακάτω αρμοδιότήτες: 

1. Εκπροσωπεί το Ίδρυμα στις δικαστικές και εξώδικες υποθέσεις 
του και διορίζει τους δικαστικούς πληρεξουσίους, με σύμφωνη · 
γνώμη του Δ.Σ. 

2. Προσκαλεί τα μέλη του Διοικητικού Συμβουλίου στις συνεδριά¬ 
σεις, καταρτίζει με τον Προϊστάμενο του Ιδρύματος την ημερήσια 
διάταξη των θεμάτων που είναι για συζήτηση και υπογράφει τις προ¬ 
σκλήσεις, στις οποίες ορίζεται ο τόπος, η ημέρα και η ώρα της συνε- 
δριάσεως. 

Στην ημερήσια διάταξη περιέχονται περιληπτικά τα θέματα που 
θα συζητηθούν. . ·>'■ 

3. Υπογράφει με τον Προϊστάμενο του Ιδρύματος τις επιταγές και 
τα εντάλματα πληρωμών, καθώς και τα έγγραφα για τα οποία δεν 
έχουν εξουσιοδοτηθεί, γι’ αυτό ο Προϊστάμενος του Ιδρύματος, ή οι 
Προϊστάμενοι των Τμημάτων. 

4. Ασκεί στο προσωπικό του Ιδρύματος τις αρμοδιότητες που του 
παρέχουν οι νόμοι και συντάσσει τις υπηρεσιακές εκθέσεις του Προϊ¬ 
σταμένου του Ιδρύματος. 

Άρθρο 12 

Πόροι του Ιδρύματος 
Οι πόροι του Ιδρύματος είναι: 
α) Κρατική επιχορήγηση. 

β) Έσοδα από την εκμετάλλευση της περιουσίας του, 
γ) Τροφεία από του περιθαλπόμενους. 

δ) Εισφορές, δωρεές, κληρονομιές, κληροδοσίες προς το Ίδρυμα, 
ε) Κάθε άλλο νόμιμο έσοδο. 


Άρθρο -13 
Προϋπολογισμός 

Ο Προϋπολογισμός καταρτίζεται από τον Προϊστάμενο του Ιδρύ¬ 
ματος σύμφωνα με όσα προβλέπονται από τις κείμενες διατάξεις, με 
βάση την προγραμματισμένη από το Διοικητικό Συμβούλιο δραστη¬ 
ριότητα, ψηφίζεται από το Διοικητικό Συμβούλιο και εγκρίνεται από 
το Νομάρχη. Αντίγραφο του εγκριθέντος προϋπολογισμού υποβάλ- ε 
λεται στο Υπουργείου Υγείας, Πρόνοιας και Κοινωνικών Ασφαλί¬ 
σεων. 

Άρθρο 14 
Εισπράξεις Εσόδων 

1. Τα κεφάλαια και οι πόροι του Ιδρύματος κατατίθενται απ’ ευ¬ 
θείας σε τηρούμενο λογ/σμό στο Υποκατάστημα της Τράπεζας της 
Ελλάδας, ή της Εθνικής Τράπεζας της Ελλάδας ή της Εμπορικής 
Τράπεζας. 

2. Ειδικές πιστώσεις ή κεφάλαια που πλεονάζουν μεταφέρονται σε 
ειδικούς λογαριασμούς διαθεσίμων, με τόκο ή χωρίς τόκο ανάλογα 
με την προέλευση αυτών. Η μεταφορά από το Λογαριασμό Ταμεια¬ 
κής διαχειρήσεως και η επαναφορά σ’ αυτόν, γίνεται με εντολή του 
Προϊσταμένου του Ιδρύματος ή οίκοθεν από την Τράπεζα της Ελλά¬ 
δας ή την Εθνική Τράπεζα της Ελλάδας ή την Εμπορική Τράπεζα 
σύμφωνα με τα οριζόμενα από την παράγραφο 3 του άρθρου 4 του 
Α.Ν. 1611/1950 Φ. 304, όπως συμπληρώθηκε με το άρθρο 2 του 
Ν. Δ/τος 2999/54, Φ. 211. 

Άρθρο 15 
Πληρωμές Δαπανών 

Κάθε πληρωμή ενεργείται με χρηματικό ένταλμα, το οποίο υπο¬ 
γράφεται από τον Πρόεδρο του Διοικητικού Συμβουλίου ή από άλλο 
μέλος αυτού, ειδικά εξουσιοδοτημένο καθώς και από τον Προϊστά¬ 
μενο του Ιδρύματος και το Λογιστή, η δε καταβολή του ποσού αυτού 
ενεργείται με έκδοση ισόποσης επιταγής, σε βάρος του λογαριασμού 
που τηρεί το Ίδρυμα στο Υποκατάστημα της Τράπεζας .της Ελλάδας 
ή της Εθνικής Τράπεζας της Ελλάδας ή της Εμπορικής Τράπεζας. 

Οι επιταγές υπογράφονται, όπως και τα εντάλματα πληρω¬ 

μήν 

Άρθρο 16 
Εκτέλεση Δαπανών 

Οι δαπάνες του Ιδρύματος εκτελούνται σύμφωνα με τις διατάξεις 
περί Λογιστικού των Ν.Π.Δ.Δ. και της νομοθεσίας περί εκτελέσεως 
Δημοσίων Έργων. 

Άρθρο 17 

Βασική διάρθρωση των Υπηρεσιών 

1. Οι Υπηρεσίες του Ιδρύματος αποτελούν Διεύθυνση η οποία συ¬ 
γκροτείται από πέντε τμήματα. 

α. Τμήμα Διοικητικού. 

β. Τμήμα Φυσικής Αποκατάστασης και επαγγελματικής κατάρ¬ 
τισης. 

γ. Τμήμα Χρονίως Πασχόντων και αυτοεξυπηρετουμένων ηλικι¬ 
ωμένων. 

δ. Τμήμα Προστασίας Παιδικής Ηλικίας. 

ε. Τμήμα Φαρμακείου. 

2. Οι αρμοδιότητες της Διεύθυνσης κατανέμονται μεταξύ των 
τμημάτων ως εξής: 

α. Το Τμήμα Διοικητικού είναι αρμόδιο για το χειρισμό κάθε θέ¬ 
ματος, που αναφέρονται στη γενική κατάσταση του προσωπικού του 
Ιδρύματος, στα Οικονομικά και στη διαχείριση της περιουσίας του 
καθώς και στο χειρισμό θεμάτων γραμματείας. Αποτελείται από το 
Γραφείο προσωπικού-Γραμματείας και το Γραφείο Οικονομικών. 

β· Το Τμήμα Φυσικής αποκατάστασης και επαγγελματικής εκ¬ 
παίδευσης είναι αρμόδιο για κάθε θέμα, που αναφέρεται στην φυσική 
και κοινωνική αποκατάσταση των περιθαλπομένων καθώς και στην 
επαγγελματική εκπαίδευση τόσο των περιθαλπομένων όσο και των 
λοιπών μειονεκτούντων ατόμων από 18 ετών και ανω. 

γ. Τα Τμήματα: (I) Προστασίας Παιδικής ηλικίας και (II) χρο- 

νίως πασχόντων και αυτοεξυπηρετουμένων ηλικιωμένων είναι αρ¬ 
μόδια για κάθε θέμα που αναφέρεται στην υπό το ΟΔΑΖ παρεχομένη 
προστασία στα παιδιά, στους ηλικιωμένους και στους χρονίως πά- 
σχοντες, όπως αναγράφεται στα αντίστοιχα σχετικά άρθρα του πα¬ 
ρόντος. 

δ. Το Τμήμα Φαρμακείου είναι αρμόδιο για την διακίνηση των 
Φαρμάκων. 

Άρθρο 18 
Προσωπικό 

Μόνιμο προσωπικά. 

1. Οι θέσεις του προσωπικού διαρθρώνονται κατά κλάδους και ει¬ 
δικότητες όπως παρακάτω: 

Α'. Κατηγορία Π.Ε. 

Κλάδος ΠΕ Διοικητικός-Οικονομικός 
Θέσεις τρεις (3) 

Κλάδος ΠΕ Ιατρών ειδικοτήτων θέσεις τρεις (3) από τις οποίες 
για γενική ιατρική ή παθολογία 
Θέσεις μία (1. 

Νευρολογία θέσεις μία (1) και . 

Φυσική ιατρική και αποκατάσταση 
Θέσεις μία (1) 

Κλάδος ΠΕ Φαρμακοποιών 
Θέσεις μία (1) 

Κλάδος ΠΕ Ψυχολόγων 
Θέσεις μία (1) 

Κλάδος ΠΕ Παιδαγωγικής 
Θέσεις δύο (2) 

ΠΕ Επαγγ. Συμβούλων θέσεις μία (1). 

Β'. Κατηγορία Τ.Ε. 

Κλάδος Τ.Ε. Διοικητικός Λογιστικός 
Θέσεις μία (1) 

Κλάδος Τ.Ε. Κοινωνικής Εργασίας 
Θέσεις δύο (2) 

Κλάδος Τ.Ε. Νοσηλευτικής 
Θέσεις έξη (6) 

Κλάδος Τ.Ε. Φυσικοθεραπείας - Εργοθεραπείας - Λογοθεραπείας 
- Διατροφής 
Θέσεις επτά (7) 

Από τις παραπάνω θέσεις ορίζονται: 
α) Φυσικοθεραπείας θέσεις τρεις (3) 
β) Εργοθεραπείας θέσεις δύο (2) 
γ) Διατροφής θέσεις μία (1) 
δ) Λογοθεραπείας μία (1). 

Γ'. Κατηγορία Δ.Ε. 

Κλάδος Δ.Ε. Διοικητικός - Λογιστικός 
Θέσεις πέντε (5) 

Κλάδος Δ.Ε. Επιμελητών, Παιδικής Προστασίας 
Θέσεις τρεις (3) 

Κλάδος Δ.Ε. Βοηθών Φαρμακείου 
Θέσεις μία (1) 

Κλάδος Δ.Ε. Τεχνικών 
Θέσεις πέντε (5). 

Από τις θέσεις αυτές ορίζονται: 
α) Ηλεκτρολόγου θέσεις μία (1) 
β) Υδραυλικού-Συντηρητή κτιρίων θέσεις μία (1) 
γ) Οδηγού αυτοκινήτου θέσεις μία (1) 
δ) Κόπτριας - Ράπτριας θέσεις μία (1) 
ε) Κομμωτή θέσεις μία (1). 

Κλάδος ΔΕ Βοηθών Νοσοκόμων 
Θέσεις δεκαεννέα (19). 

Τρεις θέσεις (3) του Κλάδου ΔΕ Βοηθών Νοσοκόμων, πληρούνται 
μόνο, εφόσον είναι αδύνατη η πλήρωση ισάριθμων θέσεων του Κλά¬ 
δου Τ.Ε. Νοσηλευτικής. 

Κλάδος Δε Τεχνιτών Εκπαιδευτών θέσεις τέσσερεις (4). 

Από τις θέσεις του κλάδου αυτού δεν πληρούνται ισάριθμες με 
τους υπηρετούντες σε προσωρινές θέσεις ιδιωτικού δικαίου αντίστοι¬ 
χης ειδικότητας. 


Κλάδος ΔΕ Μαγείρων 
Θέσεις τρεις (3). 

Δ'. Κατηγορία Τ.Ε. 

Κλάδος ΥΕ Βοηθητικού προσωπικού 
Θέσεις έξι (6) 

Από τις παραπάνω θέσεις ορίζονται: 
α) Κλητήρων θέσεις μία (1) 
β) Θυρωρών-Νυκτοφυλάκων θέσεις πέντε (5) 

Κλάδος ΥΕ Εργατών 
Θέσεις δύο (2) 

Κλάδος ΥΕ προσωπικού καθαριότητας 
Θέσεις είκοσι μία (21) 

Κλάδος ΥΕ Βοηθητικού προσωπικού μαγειριού 
Θέσεις ένδεκα (11) (για εργασίες βοηθού μάγειρα, πλύντου μα¬ 
γειρικών σκευών, τραπεζοκόμων και λοιπών εργασιών μαγει¬ 
ριού). 

Κλάδος ΥΕ Βοηθητικού υγειονομικού προσωπικού 
Θέσεις είκοσι (20). 

Από τις παραπάνω θέσεις ορίζονται, για εργασίες φροντίδας ασθε¬ 
νών δεκαπέντε (15) θέσεις και για εργασίες μεταφοράς ασθενών πέ¬ 
ντε (5) θέσεις. 

Επτά (7) θέσεις του προσωπικού για εργασίες φροντίδας ασθενών 
πληρούνται μόνο εφόσον είναι αδύνατη η πλήρωση επτά (7) θέσεων 
του κλάδου ΔΕ Βοηθών Νοσοκόμων. 

Ειδικό Τεχνικό Προσωπικό με σύμβαση Ιδιωτικού Δικαίου 
Τέσσερεις (4) θέσεις τεχνιτών εκπαιδευτών (προσωρινές). 

2. Το προσωπικό που υπηρετεί κατά τη δημοσίευση του παρόντος 
κατατάσσεται σε αντίστοιχες κατά κατηγορία κλάδους ή ειδικότητες 
θέσεις που προβλέπονται στην παρ. 1 του άρθρου αυτού. 

Άρθρο 19 

Προσόντα διορισμού για κάθε θέση 

Προσόντα διορισμού ορίζονται τα προβλεπόμενα στο Π.Δ. 194/ 
3.5.88 (Φ. 84/Α) όπως αυτό ισχύει κάθε φορά. 

Ειδικότερα: 

α) Για τον κλάδο ΠΕ Επαγγελματικών Συμβούλων πτυχίο ΑΕΙ 
της ημεδαπής ή ισότιμο της οιλλοδαπής και ειδική επιστημονική 
εξειδίκευση σε θέματα επαγγελματικού προσανατολισμού που απο- 
δεικνύεται με μεταπτυχιακό τίτλο σπουδών διάρκειας ενός ακαδη¬ 
μαϊκού έτους ή εμπειρία τριών (3) ετών στο αντικείμενο. 

β) Για τον κλάδο ΔΕ Βοηθών Νοσοκόμων τα προβλεπόμενα από 
άρθρο 14 του παραπάνω Π. Δ/τος ή Πτυχίο των πρώην σχολών 
βοηθών νοσοκόμων μονοετούς φοίτησης. 

γ) Για τον κλάδο ΤΕ Τεχνιτών. Εκπαιδευτών τα κατά περίπτωση 
ειδικότητας προβλεπόμενα από το άρθρο 14 του Π.Δ. 194/1988 
όπως αυτό ισχύει κάθε φορά. ■ 

δ)Χια τον κλάδο ΔΕ Επιμελητών Παιδικής Προστασίας, τα προ¬ 
βλεπόμενα για τον κλάδο ΔΕ Δ/κό - Λογιστικό. 

Άρθρο 20 
Προϊστάμενοι 

1. Της Διεύθυνσης του Ιδρύματος προΐσταται υπάλληλος του κλά¬ 
δου Π.Ε. Διοικητικός - Οικονομικός. 

2. Του Τμήματος Διοικητικού υπάλληλος του κλάδου Π.Ε. Διοι¬ 
κητικός - Οικονομικός ή του κλάδου Τ.Ε. Δ/κός - Λογιστικός ή ΔΕ 
Διοικητικός - Λογιστικός. 

3. Του Τμήματος Χρονίως Πασχόντων και αυτοεξυπηρετουμέ¬ 
νων ηλικιωμένων υπάλληλος του κλάδου ΠΕ Ιατρών ειδικοτή¬ 
των. . 

4. Του Τμήματος Φυσικής αποκατάστασης και επαγγελματικής 
εκπαίδευσηςώπάλληλος του Κλάδου ΠΕ Φυσικής Ιατρικής και απο¬ 
κατάστασης ή ΠΕ Ψυχολόγων ή ΤΕ Κοινωνικής Εργασίας ή ΤΕ 
Φυσικοθεραπείας, Εργοθεραπέίας, Λογοθεραπείας-Διατροφής (Ειδι¬ 
κότητας Φυσικοθεραπείας ή Εργοθεραπείας). 

5. Του Τμήματος Προστασίας Παιδικής Ηλικίας υπάλληλος του 
κλάδου ΠΕ Παιδαγωγικής ή ΤΕ Κοινωνικής Εργασίας. 

6. Του Τμήματος Φαρμακείου υπάλληλος του κλάδου ΠΕ Φαρ¬ 
μακοποιών ή ΔΕ Βοηθών Φαρμακείου. 

Άρθρο 21 

Τροφή - κατοικία προσωπικού 

Το Διοικητικό Συμβούλιο δύναται με αιτιολογημένη απόφασή του 
να εγκρίνει την παροχή τροφής και κατοικίας, εφόσον οι χώροι του 
Ιδρύματος επιτρέπουν τούτο, στο προσωπικό ανάλογα με τις ώρες 
εργασίας του και εφόσον κρίνει αυτό αναγκαίο για την εξυπηρέτηση 
της υπηρεσίας. 

Η παροχή αυτή δεν συνυπολογίζεται στο μισθό. 

Άρθρο 22 

. Μεταβατικές διατάξεις 

Από τις οργανικές θέσεις των μονίμων υπαλλήλων δεν πληρούται 
αριθμός ίσος με τους υπηρετούντες κάθε φορά σε προσωρινές θέσεις ή 
σε θέσεις ιδιωτ. Δικαίου που τυχόν έχουν συσταθεί κατά τη δημο¬ 
σίευση του παρόντος σε εφαρμογή διαφόρων διατάξεων. 


Άρθρο 23 

Εσωτερικός κανονισμός 

Όλα τα λεπτομερέστερα θέματα που ανάγονται στην κανονική 
και εύρυθμη λειτουργία του Οργανισμού καθώς επίσης και τα καθή¬ 
κοντα των εργαζομένων στον Οργανισμό ρυθμίζονται με εσωτερικό 
κανονισμό λειτουργίας που συντάσσεται από το Διοικητικό Συμβού¬ 
λιο και εγκρίνεται με απόφαση του οικείου Νομάρχη. 

Από της ισχύος του παρόντος παύουν να ισχύουν οι διατάξεις των 
Π.Δ. 279/84 Φ. 106 και Π.Δ. 267/88 Φ. 120. 

Στην Υπουργό Υγείας, Πρόνοιας και Κοινωνικών Ασφαλίσεων 
αναθέτουμε την δημοσίευση και εκτέλεση του παρόντος διατάγμα- 
, τος. 

Αθήνα, 8 Νοεμβρίου 1990 

